Държавен вестник, бр. 69, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  69
МИНИСТЕРСТВО  
НА ВЪТРЕШНИТЕ РАБОТИ
МИНИСТЕРСТВО  
НА ИНВЕСТИЦИОННОТО 
ПРОЕКТИРАНЕ
Наредба за изменение и допълнение на Наредба 
№ Iз-1971 от 2009 г. за строително-технически 
правила и норми за осигуряване на безопасност 
при пожар (ДВ, бр. 96 от 2009 г.)
§ 1. В чл. 4 се създават ал. 3, 4 и 5:
„(3) Част „Пожарна безопасност“ се разра-
ботва за строежи, които са включени в класи-
фикацията по функционална пожарна опасност 
съгласно таблица № 1 към чл. 8, ал. 1.
(4) Допуска се да не се разработва част 
„Пожарна безопасност“ за жилищни сгради 
и за сгради за обществено обслужване със 
застроена площ до 200 кв. м и до два етажа 
(в т.ч. подземните етажи), както и за едноетажни 
производствени, складови и селскостопански 
сгради с височина до 8 м и със застроена площ 
до 200 кв. м.
(5) Оразмеряването и изчисленията на ос-
новните характеристики и показатели, както 
и конкретните решения за осигуряване на 
безопасност в случай на пожар на сградите по 
ал. 4 се определят със съответните части на 
инвестиционния проект.“
§ 2. В § 2 от преходните и заключителните 
разпоредби думите „чл. 91б, ал. 6“ се заменят 
с „чл. 125, ал. 2“.
Заключителна разпоредба
§ 3. Наредбата влиза в сила от деня на об-
народването є в „Държавен вестник“.
Министър на вътрешните работи:  
Цветлин Йовчев
Министър на инвестиционното проектиране:  
Иван Данов
5507
МИНИСТЕРСТВО  
НА ВЪТРЕШНИТЕ РАБОТИ
МИНИСТЕРСТВО 
НА ФИНАНСИТЕ
Наредба за отменяне на Наредба № I-167 от 
2002 г. за условията и реда за взаимодействие 
между контролните органи на Министерството 
на вътрешните работи, застрахователните ком-
пании и Агенцията за застрахователен надзор 
при настъпване на застрахователни събития, 
свързани с моторните превозни средства (ДВ, 
бр. 103 от 2002 г.)
Член единствен. Отменя се Наредба № I-167 
от 2002 г. за условията и реда за взаимодействие 
между контролните органи на Министерството 
на вътрешните работи, застрахователните ком-
пании и Агенцията за застрахователен надзор 
при настъпване на застрахователни събития, 
свързани с моторните превозни средства (ДВ, 
бр. 103 от 2002 г.).
Министър на вътрешните работи: 
 Цветлин Йовчев
Министър на финансите: 
Петър Чобанов
5506
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № 8121з-407 
от 11 август 2014 г.
за реда за организацията и разпределянето 
на работното време, за неговото отчитане, за 
компенсирането на работата извън редовното 
работно време, режима на дежурство, времето 
за отдих и почивките на държавните служи-
тели в Министерството на вътрешните работи
Раздел I
Обща разпоредба
Чл. 1. С тази наредба се определят редът за 
организацията и разпределянето на работното 
време, за неговото отчитане, за компенсирането 
на работата извън редовното работно време, 
режимът на дежурство, времето за отдих и 
почивките на държавните служители в Ми-
нистерството на вътрешните работи (МВР).
Раздел II
Продължителност на работното време
Чл. 2. Нормалната продължителност на 
работното време на държавните служители е 
8 часа дневно и 40 часа седмично при 5-дневна 
работна седмица.
Чл. 3. (1) За дейностите, чието изпълнение 
изисква непрекъсваемост на работния процес, 
работното време се организира в 8-, 12- или 
24-часови смени.
(2) Поради спецификата на дейността в 
Медицинския институт на МВР може да се 
определя и 6-часова смяна.
(3) При работа на смени е възможно полага-
нето на труд и през нощта между 22,00 и 6,00 ч., 
като работните часове не следва да надвишават 
средно 8 часа за всеки 24-часов период. 
Чл. 4. (1) За държавните служители, които 
изпълняват служебните си задължения при 
специфични условия и рискове за живота и 
здравето, се установява намалено работно 
време.
(2) Въвеждането на намалено работно 
време за отделните длъжности се извършва 
в съответствие с Наредбата за определяне на 
видовете работи, за които се установява на-
малено работно време, приета с ПМС № 267 
от 2005 г. (ДВ, бр. 103 от 2005 г.).